วันที่ 17 พฤษภาคม พ.ศ. 2559 คิมมิชถูกเสนอชื่อเบื้องต้นในฐานะผู้เล่นทีมชาติเยอรมนีชุดใหญ่ในรายการฟุตบอลชิงแชมป์แห่งชาติยุโรป 2016 เป็นครั้งแรก คิมมิชลงเล่นในฐานะนักฟุตบอลทีมชาติครั้งแรกเมื่อวันที่ 29 พฤษภาคม พ.ศ. 2559 ในนัดอุ่นเครื่องเจอกับทีมชาติสโลวาเกียที่เมืองเอาก์สบูร์ก ซึ่งเยอรมนีแพ้ด้วยประตู 1:3 ในขณะเดียวกันนั้น คิมมิชก็ได้รับเลือกให้ลงเล่นในยูโร 2016 อย่างเป็นทางการ